Yumi's Cells
Yumi's Cells (bi korêyî: 유미의 세포들‎, lat. Yumiui Sepodeul "Hucreyên Yumi") rêzefîlmek televîzyonê ya Koreya Başûr a 2021ê ye ku ji aliyê Lee Sang-yeob ve hatiye kişandin û Kim Go-eun, Ahn Bo-hyun, Jinyoung, Lee Yu-bi, û Park Ji-hyun wek lîstikvanên sereke dilîzin. Li ser bingeha webtoon-a bi eynî navî ye, û romanseke psîkolojîk yê hucre-esasî ye ku jiyana rojane ya karmendeke ofîsê yê edetî Yumî bi çavên hucreyên li nav serê wê vedibêje. Rêzefîlm di 17ê îlona 2021ê de li ser tvN hat pêşandan, û her înê û şemiyê di saet 22:50 (KST) de hatiye weşandin. Ji xeynî van, li ser her du xizmetên weşanê yên online TVING û iQIYI jî hatiye weşandin. Di 8ê îlonê ya 2021ê de, TVING ragihand ku drama li zêdetirî 160 welatên cîhanê, tevî Ewropa, Amerîkaya Bakur û Asyaya Başûr-rojhilatê, mafên weşanê firotiye. Sezona duyem bi taybetî di 10ê hezîrana 2022an de li ser TVINGê hate nîşandan, her înê di saet 16:00 (KST) de du beş derdixe. Paşê ji 16ê çiriya paşîn a 2022an pê de, her çarşem û pêncşem di saet 22:30 (KST) de li ser tvN hate weşandin. Di 15ê îlonê ya 2022an de, hate ragihandin ku sezona 2yem ji Amazon Prime Videoya japonî re hatiye firotin. Sezona 2yem jî li ser Amazon Prime Video li Endonezya, Tayland û Fîlîpînan jî berdest kirine.